বাংলাদেশৰ পৰা ভাৰতত মহ চুৰি কৰিব আহিছিল আবুল হাছান;পিছে দিন বেয়া আছিল ! Prag News : Best Assamese News Channel, Latest Assam News Live Today , North East Breaking News\nবাংলাদেশৰ পৰা ভাৰতত মহ চুৰি কৰিব আহিছিল আবুল হাছান;পিছে দিন বেয়া আছিল !\nকৰিমগঞ্জ :নিশাৰ আন্ধাৰতো চুৰি কৰিবলৈ কাইটিয়া হেঙাৰ আতঁৰাই ভাৰতৰ ভূমিত প্ৰবেশ কৰে বাংলাদেশী। এনেবোৰ বহু ঘটনা মিম যোগে ইতিমধ্যে ছ'চিয়েল মিডিয়াত শ্বেয়াৰ কৰিছে বহুজনে বহুসময়ত। আনহাতে বাংলাদেশলৈ চোৰাং গৰু-মহ সৰবৰাহ কৰিও ৰঙা ঘৰৰ আলহী হৈছে বহুজন। চৰকাৰে ইয়াৰ ওপৰত সঘনাই সলনি কৰিছে নতুন নতুন নীতিৰ। পিছে এইবাৰ ভাৰতৰ পৰা মহ চুৰ কৰিবলৈ আহি ধৰা পৰিল বাংলাদেশী নাগৰিক।\nকৰিমগঞ্জ জিলাৰ পাথাৰকান্দি আৰক্ষী থানাৰ অন্তৰ্গত ফুলকান্দি বিয়পিৰ ভাৰত-বাংলাদেশ সীমান্তত সংঘটিত হয় এই ঘটনাটো। এজন বাংলাদেশী নাগৰিকে ভাৰতৰ পৰা মহ চোৰ কাৰাৰ সময়ত বিএছএফ জোৱান এজনে হাতে-লোটে ধৰা পেলায়। ধৃত লোকজনৰ নাম হৈছে আবুল হাছান। ঘৰ বাংলাদেশৰ মৌলভিবজাৰৰ বৰলেখা থানাৰ অন্তৰ্গত গান্ধাই গাঁৱত বুলি জানিবলৈ পোৱা গৈছে।\nউল্লেখ্য যে, এই বাংলাদেশীজনে কেমেৰাৰ আগত চুৰিৰ সমগ্ৰ ঘটনা স্বীকাৰ কৰে। তেওঁ কয়, 'ভাৰতত মহ, গৰু চুৰ কৰিবলৈ আহিছিলে। কিন্ত কৰ্তব্যত থকা ১৩৪ নং ব্যাটেলিয়ানৰ বিএছএফে মোক আটক কৰে।' পাছত মহ চুৰটোক পাথাৰকান্দি আৰক্ষীক সমজাই দিয়া হয় । আনহাতে জানিব পৰা মতে, হাছানৰ লগত থকা আন দুই বাংলাদেশী আব্দুল হক আৰু ৰমজান আলি পলাই যাবলৈ সক্ষম হয়।
